પ્રાપ્ત માહિતી અનુસાર છોટાઉદેપુરના ક્વાંટ તાલુકાના ખડલા ગામે નર્મદા નદીના માર્ગે બેથી ત્રણ બોટમાં વિદેશી દારૂ લાવવામાં આવ્યો છે. બાતમીના આધારે ક્વાંટ પોલીસે રેડ પાડી હતી અને ત્રણ બોટ સાથે મોટા પ્રમાણમાં વિદેશી દારૂનો જથ્થા સાથે એકને ઝડપી પાડ્યો હતો. દારૂના જથ્થા સાથે ત્રણેય બોટ ખડલાથી નદીના માર્ગે હાંફેશ્વર ખાતે લવાઇ છે. આ ઘટનાને પગલે પોલીસે વધુ તપાસ કરતા જાણવા મળ્યું હતું કે મહારાષ્ટ્રથી નદીના માર્ગે આ દારૂનો જથ્થો ગુજરાતમાં લાવવામાં આવ્યો હતો.